In 't nuujs - Nederlands Limburg/2008-2013

Deilarchief van In 't nuujs - Nederlands Limburg.

## 2013
;20 december
Oonder drök vaan zwoer bedreiginge door relsupporters stappe trainer Tini Ruijs en zienen assistent Cookie Voorn op bij MVV.

;19 december
In de mergelkojl bij Mestreech weurt 't fossiel vaan *Ganopristis leptodon*, 'n zeegvès, oontdèk.

;17 november
Aon de Heuvellandlijn geit 'n nui statie ope: Statie Mestreech Noord. Ze ligk bij de Beatrixhave.

;7 november
Oppe Ruiver giezelt 'ne bewaopende vader zie driejarig kindj in 't hoes van zien ex-vrouw. Later op de daag bliek hae 't maedje en zichzelf te hebbe vermaord.

;12 oktober
Ton Joris oet Postert sjtap oet de CDA-fractie van de Roerdaalse gemeinteraod nao e sjandal euver fysiek geweld op 'ne brónk.

;2 september
In Egelze brengkt inne bedriefsloods op 't Julia-terrein oet.

;6 augustus
De naftaleiing vanoet de have van Rotterdam nao Chemelot in Gelaen sjleit laek bie Bor. Óm 't brandjgevaer doert 't tot de volgenden daag iedat dit kan waere gedich.

;6 juli
Bie 'ne brandj in 'ne sjtal in Kelpe-Oler kómme mier as 10.000 hènne óm. Ouch kump daor de brandjsjaoj asbes in de loch.

;2 juli
Camiel Eurlings weurt veurgedrage es nuuj IOC-lid. Hae zouw keuning Willem-Alexander moette vervange, dae um zien kroaning opsjtapde.

;24 juni
Jo Gijsen, de vreugere busjop van Remunj, sjtörf op 80-jäörige laeftied.

;18 mei
De Remunjse VVD haolt, in aafwachting van 't corruptieóngerzeuk wat nao häöm löp, Jos van Rey vanne keeslies aaf.

;5 mei
Nao de oetspraok vaan de riechter in 't veurdeil vaan coffeeshop Easy Going goon coffeeshops in Mestreech, Zittert en Remund weer kemp aon boetelanders verkoupe. Dit weurt twie daog gedoog; de volgenden aovend vèlt de Mestreechse pelitie örges in.

;3 mei
De Vereineging Natuurmonumenten maak bekèndj dat in april in Zuud-Limburg e paar kier 'n wil kat is gezeen.

;25 april
De rechter maak de sleting vaan de Mestreechse coffeeshop Easy Going (die kemp had verkoch aon boetelanders) oongedoon. Dees oetspraok trèk 't bestoonsrech vaan de *[[wietpas]]* in twievel.

;17 april
In de Munsterkirk van Remunj waere relieke van de 11.000 maagde van Ursula gevónge.

;16 april
't Colleesj van de raod in Meersje vilt nao 'n lang historie van intern ruzinge.

;11 april
't kabinèt-Rutte II en de sociaal partners sjlete e sociaal akkaord.

;3 april
Dagblad De Limburger publiceert 'ne breef warin de Meersjese politici Luc Volders en John Ummels mèt de dwad waere bedreig.

;31 miert
Bij Amie weurt óngewoen groetsjalig forenzisch sjpeurwerk verriech. D'n daag dao-op maak de pelitie bekind dat ze nao 'ne brón van sarin haet gezoch.

;1 fibberwarie
La Bamba oet Mofert wintj 't 37e Limburgs Vastelaovesleedjes Konkoer (LVK) mit 't leedje 'Laef, Limburg laef!'

;20 jannewarie
In Remunj en ómgaeving weurt 'ne lichte aerdsjóddel (magnitude 3,4) gevoolt.

;10 jannewarie
Op de vlöchsjtroek aan de A2 bie Ech vèntj 'n sjtaekpartie tösse twie men oet Heële plaats.

;7 jannewarie
Bij 'ne brand in Heugemerveld, Mestreech, koume twie kinder um.

## 2012
;12 december
De Chinese aolskoet (*Misgurnus anguillicaudatus*) bliek zich definitief as exoot in de Tungelderbaek te höbbe gevestig.

;28 oktober
I Lankgraaf brant e bedriefsgeboew van Licom Groen oet.

;23 oktober
De ganse VVD sjtap oet 't colleesj van Remunj as reactie op 't óntsjlaag van Jos van Rey. Nog dezelfde dag trejt Ricardo Offermanns, dae as kandidaat-börgemeister van Remunj bie de zaak betrokke waas, trök as börgemeister van Meersje.

;22 oktober
Jos van Rey trejt trök as wèthajer en senator noe me häöm van corruptie verdènk.

;19 oktober
Jos van Rey, wèthajer in Remunj en senator veur de VVD, weurt verheurd op verdènking van corruptie. Ouch duit de politie 'nen inval bie häöm toes.

;11 oktober
Op de A67 bie Bree gebäört 'n kettebótsing.

;7 oktber
De Zèsde Floriade in Venlo weurt aafgeslote. Zoeë'n 2 miljoen luuj hebbe de beurs bezoch.

;1 oktober
Nao bemiddeling van minister Maxime Verhagen (Economische Zakes) nump BMW 't NedCar-febrik in Bor euver. 't Geit dao de Mini boewe.

;28 juli
In Sjlennich löp de Gulp euver, wat veur hóngerddoezende sjaoj zörg.

;11 juli
Mitsubishi maak officieel bekèndj dat 't NedCar aan investeerder VDL geit verkoupe. Al ieder waort bekèndj dat BMW hie in de toekóms de Mini hoop te make.

;25 juni
De gezèt De Limburger maak bekèndj dat eine broeder Andreas tösje 1952 en 1954 in 't sint-Joezepsinstituut veur zwaakzinnige in Hael 37 kènjer haet doedgemaak mit euverdoses morfien. De zaak is intösje verjaord en alle betrokkene zeen doed.

;23 juni
In de oetgaansnach van vriedig op zondig weurt de jónge Glenn de Haen oet Munstergelaen in Zittert op sjtraot vermaord.

;7 juni
Mofert weurt geraak daor 'ne windjhoos.

;19 mei
De Mestreechsen avvekaot Fernand Tripels weurt doed gevoonde in Laoneke.

;1 mei
In de zujelike provincies Zielandj, Naord-Braobentj en Limburg waere, mit de inveuring van de zoegeneumde *wietpas*, coffeeshops besjlaote clubs wo gein boetelenjers mie kemp kanne koupe. Shophauwers in Mestreech zeen alvas neet van plan zich dao-aan te hauwe.

;20 april
't CDA bläös de coalitie in de Provinciaal Sjtaote van Limburg op, nao de controvers róntjelum 't sjtaotsbezeuk van d'n Turkse presidèntj Ahmed Gül en de kritische hawding van coalitiegenoet PVV daotaege.

;4 april
Keuningin Beatrix deit in Venlo de Floriaad 2012 aope. 't Is d'n ieërste kiër det dit evenement in Limburg wuuërt gehalde.

;26 miert
Bij de Heëlerbaan in Heële vink 'n sjeetpartij plaatsj, wobij inne doeëje vilt.

;19 miert
* De Nederlands-Limburgse sjilder Ger Lataster sjtörf op 92-jäörige laeftied.
* E tummerfebrik in Aelse brentj aaf; eine man, dènkelik 'nen 18-jäörige arbeier van 't bedrief, kump óm.

;18 miert
Bie 'n boerderie in Kelpe-Oler weurt vogelgriep gevónge. Alle 42.700 stroetse waere geruumdj; in de ómgaeving kump e verveursverbod op ploemveeprodukte.

;4 miert
In de sjtatie van Voelender brik 'ne groeëte brand oet.

;6 fibberwarie
Mitsubishi zaet in 2013 gans te sjtoppe mit de productie bie NedCar in Bor; normaal gezeen geit 't febrik noe toe.

;13 jannewarie
Sjtaotelid Harm Uringa, ex-PVV, liet 'nen internen e-mail oetlaeke wo-in PVV'er Cor Bosman 't PvdA-sjtaotelid Selçuk Öztürk beleidig. De PVV zèt Bosman dao-op oet de fractie.

## 2011
;1 december
Winkelcentrum 't Loeën i Heële weëd toegedaon um insjtortingsgevaor.

;21 november
D'n Academischen Hospitaal in Mestreech haet 'ne intösse opgehaeve opnamesjtop ingesjtèld veur ein van zien aafdeilinge, naodat 't norovirus is gevónge. Dit virus is de aafgeloupen tied op versjillende plaatse in de provincie aangetroffe, boete Mestreech ouch in Gebrook en Hael.

;16 november
Sjinkerij De Bóbbel in Mestreech weurt tot de bèste kaffee vaan Nederland oetgerope.

;1 november
D'n Angolesen asielzuker Mauro Manuel, die sinds jaore ien Aostrem woeënde, krieg van de Twieëde Kamer, óndanks waekelange proteste, gieën verlengde verbliefsvergunning.

;31 oktober
De malbergovie (*Proterorhinus semilunaris*), 'nen exotische vèsj, weurt in 'n ziebaek van de Maas gevónge.

;17 oktober
Bij Se-Gietere weure archeologische voondste gedoon vaan tösse 70.000 en 100.000 jaor aajd, die aon Neanderthalers kinne weure touwgesjreve.

;11 oktober
't OM geit in hoager beroep in de zaak-Anita C.

;3 oktober
Bie 'n óngelök op de Maas bie Kuuk (Noord-Braobant) veurt 'ne speedboot op 'n vrachtschip. Vier van de saeve opvaorende verdrinke; se kómme uut Gennep, Otersóm en Offere.

;27 september
De tribbenaal in Mesjtreech sjprik Anita C. oet Gelaen vriej van kènjermaord of -doadsjlaag.

;13 september
't Opebaar Ministerie eis in de zaak taege de Gelaense Anita C. ach jaor gevangenis. 't Weurt verdach van meërvoudige kènjermaord.

;5 september
Twie Belzje 'carjackers' weure in Mestreech nao 'n wèl achtervolging aongehawwe.

;4 september
'nen Awd-verplaeger zaet dat 'ne broeder in d'n inrichting Sint-Joezep in Hael óngevaer twintig gehandicapde kènjer haet vermaord. Nao de insjtilling leep al 'n óngerzeuk.

;31 augustus
Door bezuniginge op 't ministerie van Defensie mótte de kazèrn in Buul en twie in D'n Haag sjlete. De KMS in Wieërt weurt verplaatsj nao Ermelo (provincie Gelderlandj) en e financieel ketoer in Egelse weurt verplaatsj nao örges angers in Zuud-Limburg.

;10 augustus
I Heële brengk inne sjportsjaol aaf, 't valle ging sjlachopfere.

;5 augustus
D'r va witwèsje verdachte Kirchröadsje maacheleër Joep J. weëd oppe sjtroas neërjesjtóche.

;2 augustus
Beej 'n asielzeukerscentrum in Ech sjtiktj 'nen asielzeuker oet Liberia zichzelf in brandj.

;26 juli
Door e laek in de waterleiing bie Zjweikese kump in groate deile van Zuud-Limburg gei water oet de kraan.

;25 juli
Beej 't Sint Jans Gasthoes in Wieërt wuuërtj de MRSA-bacterie gevónge, wo-op 'n opnamestop volgtj.

;24 juli
Beej Baoksem vluug 'n autobedrief in de brandj. De N 280 denaeve mót waere aafgezatj.

;6 juli
Mary-Anne Goossen oet Rooj weurt nao achtien daag vermissing gevónje in de berg biej Malaga (Sjpanje).

;3 juni
I Gebrook brink inne psyschisch gesjteurde man zienge flatgenoeët um, woeënao de polies häöm doeëdsjut.

;2 juni
De vrouw oet Kelpe-Oler die same mit häöre vrundj häör kèndj seksueel had misbroek weurt in hoeger beroop veroerdeild tot 7 jaore opsjleting en tbs; dit is mier as wat d'n tribbenaol in iersten aanlag had opgelag.

;1 mei
Ralf Krewinkel (PvdA) weurt börgemeister in de Limburgse gemeinte Baek.

;30 april
Keuninginnedag deit dit jaor Toear en Wieërt aan.

;27 fibberwarie
Beej 'ne brank in Kessel kómme 200 deure um.

;15 fibberwarie
* *Nederlands Limburg*: In Belvend weurt 'ne doeëje gevónge, dae volges de politie vermaord is.

;26 jannewarie
De gemeinte Mestreech sjelt de liening aon MVV kwiet, ouch al kós de club neet gans aon häör veurweerdes voldoen.

;1 jannewarie
De gemeintes Èèsjde en Mergraote gaon same tot Èèsjde-Mergraote. De fusie tösje Mook en Middelar, Gennep en Baerge geit neet daor.

## 2010
;28 december
* De polies maak bekènd dat op 'n begraofplaatsj bie Brokem, gemeinte Valkeberg aan de Geul, 'ne graafrouf haet plaatsgevónge.
* Beej 'ne groeëten brand in 'n holtverwirkingsbedrief in Venlo wejje asbesdieëlkes oet euver de ómgaeving.

;16 december
De gemeinteraod vaan Mestreech nump 'n amendemint aon wat inveuring vaan de wietpas verbeit. Heimèt weurt feitelek de status quo behawwe.

;7 december
In Mestreech begèntj 't percès taege versjillende van corruptie verdachde amtenaere en mitwèrkers van 't bedrief Jansen de Jong Infra, wat de ómkouping gedaon zouw höbbe.

;27 november
De hospitale Orbis in Zitterd-Gelaen en Atrium in Heële kunjige 'n fusie aan.

;26 november
* Jean Gelissen, bekènk van Toverlank i Zaerem, geet i Broensem ee mega-pretpark zoeë groeët wie Disneyland Paries naerzètte.

;23 november
Me greuf 't liek oet van kampawdste Joos B. De man weurt in verbandj gebrach mit de maord op Nicky Verstappen in 1998. Drie daag later weurt bekèndj dat zie DNA neet mit 't sjpoer accordeert.

;12 november
I Gebrook, op 't indusjtrieterrein De Koume, weujt 'ne groeëte brank.

;27 oktober
In Mestreech weurt e nui colleesj geformeerd zoonder CDA meh mèt VVD en GroenLinks.

;15 oktober
De PvdA stap oet de Mestreechse coalitie en deit 't colleesj (vaan CDA, PvdA, D66 en de Seniorepartij) daomèt valle.

;6 oktober
* *Nederlands Limburg*: I Gebrook vink 'n óngelök plaatsj wobiej inne jónk van twelf sjtörf.

;5 oktober
Beej Baolder zeen brölkwakkers en häör koeleköpkes gezeen. De brölkwakker (*Lithobates catesbeianus*) is 'nen agressieven exoot oet Naord-Amerika dae boete zie laefgebeed dèks inheimse amfibieë deit oetsjterve.

;27 september
* Keuninklike ondersjeiing van Belsj veur de Gouvernäör in Nederlands Limburg, L.J.P.M. Frissen. Hae kreeg van de Belgische ambassadeur in Nederland, L. Carbonez, de versersele die huère bie zien beneuming tot Groatofficier in de Kroanorde. 
* 'ne 52-jäörige man oet Staeveswaert weurt aangehawwe op verdènking van de maord op Ronald Noteboren oet Sjènne.
* Basissjoale in Heerle kriege dialeklèsbeukskes 

;26 september
E deil vaan e rondeel vaan Chateau Neercanne stort in.

;23 september
In Sint-Joeas weurt 'ne jóng doead gevónje; z'ne pap weurt dao-op gearresteerdj. D'n dag dao-op bekèntj hae.

;22 september
Rowwen Hèze kriegt de Edison-Oeuvrepries oetgereikt beej gelegeheid van hun 25-jaoreg bestaon.

;20 september
In de Beatrixhave in Mestreech vluig 'ne berg houtknitsjele in brand. Heer zal nog daogelaank doorbrande.

;16 september
Onno Hoes (VVD) weurt veurgedrage es nuie börgemeister vaan Mestreech.

;1 september
In 'ne haof in Gelaen vèntj de polies drie liekskes van pasgebore kènjer. De mam wert aangehawwe.

;18 augustus
De Universiteit vaan Mestreech geit e professoraot instèlle veur taolcultuur in Limbörg.

;9 augustus
* In Mestreech weure 'n vrouw vaan 82 en häöre zoon gearresteerd um de kweek vaan wiet.
* Op d'n A2 bij d'n aofslaag Eisde vint e doejelek oongelök plaots.

;20 juli
Beej 'n bedriefsóngelök in Blierik kump 'ne 54-jäörige Grevorster um 't laeve.

;2 juli
Oetgeraekendj op de wermste daag van 't jaor kómme deile van De Ruiver en Zjwame zónger water te zitte.

;23 juni
Bi'j 'n bedrief op de Smákterhei ien Venroj wuujt 'nen hieël groeëten brand.

;21 juni
In De Ruiver wert 'n Rwandese verdachte van genocied opgepak.

;12 juni
* Beej 'n demonstratie van de extreemrechse NVU in Venlo, waere 36 linkse taegedemonstrante en einen NVU'er gearresteerd. De börgemeister haaj vanteväöre 'n noeëdverordening ingesteld die confrontatie ónmeugelik mós make.
* I Gebrook vluig 'n appartementecomlpex i brank.

;28 mei
De rechter ien Remund verklaort de exploitante van de Venrodse discothaek *The Zenith* failliet.

;25 mei
Bie Bor brèk brandj oet bie e recyclebedrief.

;21 mei
Beej 'n rechszaak taege slechtereej Porkland oet De Melderse wert bekend det dit bedrief slachaafval haet gelaeverd aan 'n bejaordetehoes.

;20 mei
I G'nne Busj, gemingde Lankgraaf vluig 'nen huiberg i brank. 't Blösje kan nog daag gón doeëre.

;18 mei
De gemeinte Mestreech wèlt MVV vaan zien financieel probleem redde door de Geusselt te koupe en de club 'n sjöld vaan 1,4 mieljoen kwiet te sjelle.

;16 mei
In Gratem brik 'ne brandj oet in e verkeskot. Daobie kómme 300 van de 800 bieëste óm.

;11 mei
In Remunj sjtörf eine Rotterdamse daakloze in de politiecel.

;28 april
Beej 'ne groeëten brank in 'n geitehajeriej in Belvend kómme e paar hóngerd geite óm.

;26 april
Op 75-jaorege leeftied is Willy Caron gestorve ten gevolge vaan complicaties die oontstande waore bij een operatie in november 2009.

;9 april
Nao e laek in 't salpaeterzoerfebrik van DSM in Gelaen drief 'n gifwolk euver Zuud-Limburg.

;8 april
'n Plan wert bekend gemákt um ien Venroj 't groeëtse asielzukerscentrum van Limburg te zette. D'r zouwe zoeë'n 1200 luj ien mótte woeëne.

;3 april
Bij inne brank in Egelse junt zevve jebouwe i vlamme óp.

;26 miert
In Valkeberg weurt gevierd dat dao 125 jaor geleje de ièrsjte VVV van Nederland woort opgeriech. Keuningin Beatrix eupent 't jubileumjaor en André Rieu geuf e konzaer in de Gemeintegrot.

;9 miert
I Broensem weëd ing flatgeboew ónkruumd naodat 't i brank vluug.

;21 fibberwarie
In 't veurmaleg klooster aan de Kloosterplei in Zitterd weujt 'ne grote brandj.
;5 fibberwarie
't Trio W-Dreej oet Venlo wint de finale van 't LVK in Toear mèt 't leedsje *Vandaag*.

## 2009
;2 oktober
De ministerraod geit akkoord mèt de fusie vaan de gemeintes Mergraote en Eijsde per 1 jannewarie 2011.

;19 september
Roeland van Hout väörzitter van d'r Raod veur 't Limburgs makt in 't L1 cultuurprogramma bekaand dat an de Universiteet Mesjtreech 'ne lieërsjtool Taal en Cultuur keumt. Gedeputeerde Odile Wolfs gief aon tot nog niks beslote is.

;17 september
Eddy Zeelen wint 't Groeët Limburgs Dictee.

;19 augustus
Dör d'r lieëge watersjaand kan me in Maes huuj te voot de Maas översjtaeëke.

;14 juli
Sphinx zeet zie zjeramiekfebrik in Mestreech touw te doen. 't Bedrief zaot al 175 jaor in Mestreech, meh 't nui febrik waor pas drei jaor ope.

;23 mei
Bie 'ne groeëte brandj aan de Industriesjtraot oppe Ruiver brantj e bedrief tot op de gróndj toew aaf. Umligkende hoezer blieve gesjpaord.

;19 mei
De KNVB trèk de proflicentie van Fortuna Zittert in, umdat de club zien financië neit goud op orde gebrach haet.

;12 mei
De verzórgers höbbe gorillavröwke Irala in 't GaiaPark in Kèrkraoj laote inslaope, umtot zie 'n wied gevorderde vörm vaan eierstokkaanker had, dee neet te behandele waor.

;4 mei
't Kieskeskroeddikköpske (e kepelke) is in de umgeving vaan Mestreech gezeen. 't Is daomèt veur 't iers in 56 jaor tot 't bies weer in Nederland veurkump.

;17 miert
E vleegmesjien vaan Cargolux kump mèt 't neusraad neve de baon vaan vleegveld Maastricht Aachen Airport terech.

;27 jannewarie
Is Èèsjde wèrt 'n middelieëwse motteburcht oontdèkt

;22 jannewarie
Minister Ronald Plasterk besjermt de mienkolonieje en -parke in Broenssem, die same 't groeëte besjermd dörpsgezich va Nederland vorme.

;20 jannewarie
Door gladheid valle zeker 10 gewonde in gans Limburg.

;12 jannewarie
In de Athoslaon vèlt nog e twiede look. 't Is e raodsel boe de groond naotouw is.

;10 jannewarie
In de Athoslaon in Mestreech vèlt door 'n gesprònge waterleiding e meterswied look.

;7 jannewarie
Mit -20,8°C biej Wieërt en -23°C in Viele waere in Nederlands Limburg obbenuujts jaorrecords bereik.

;6 jannewarie
*In Wieërt weurt de oetzunderlik lieg temperatuur van -18,3°C gemaete.
*In Mestreech weure drei lui gearresteerd um d'n doed vaan e klei keend.

## 2008
;16 augustus
Frits Rademacher störf op 80-jaorige leeftied.

;2 juli
Voere (dörp) en Moelinge zeunt zoedanig översjtroomd dat me d'r neet mie dör kan vare. Óp Ulvend liegke ömgewèjde beum óp d'r waeg en in Houtem (Valkeberg) vèlt door blikseminsjlaag de electriciteit oet bie 300 hoeshouwes.

;7 mei
Thijs Wöltgens is overleden. E waoërt 64 jaor.

;6 april
De in Venlo/Tegele gebore Jeu Sprengers, veurzitter vaan de KNVB störf op 69-jaorige leeftied.

;27 miert
In Euverem, gemèngde Gulpe-Wittem, werre oonverwachts 400 asielzeukers oet Somalië in 'n vakantiepark óndergebrach.